Държавен вестник, бр. 8, 2014 г., стр. 193

БРОЙ  8	
Д Ъ Р Ж А В Е Н  В Е С Т Н И К 	
СТР.  193  
Чл. 32. (1) При изпълнение на служеб­
ните си задължения контролните органи на 
НОИ имат правата по Кодекса за социално 
осигуряване.
(2) Контролните органи на НОИ удостове­
ряват правомощията си със служебна карта.
Г л а в а  п е т а
ОРГАНИЗАЦИЯ НА РАБОТАТА
Чл. 33. Организацията на работа в НОИ, 
оперативната дейност и документооборотът 
се уреждат с вътрешни правила, инструкции 
и заповеди на управителя на НОИ и ръково­
дителите на териториалните поделения.
Чл. 34. Ръководителите на административ­
ни звена планират, организират, координират, 
отчитат се и носят отговорност за дейността 
и изпълнението на задачите от съответното 
звено съобразно определените функции.
Чл. 35. (1) Административните звена в НОИ 
си взаимодействат по въпроси от смесена 
компетентност, като водещото звено обобщава 
окончателното становище.
(2) Съгласуваността и оперативността по 
дейности, отнасящи се до две или повече 
административни звена, се осигуряват чрез 
спазването на следния ред на работа:
1. обща координация:
а) с резолюция на управителя, подуправи­
теля, главния секретар и ръководителите на 
териториални поделения върху документите 
задължително се посочват водещото звено, 
конкретните задачи за изпълнение, указанието 
за съгласуване с други звена, изпълнителят 
и срокът;
б) водещото звено, посочено на първо мяс­
то като адресат или в резолюция, е основен 
изпълнител по възложената задача и главен 
координатор, който осъществява необходимата 
съгласуваност между звената; другите звена 
изпращат на водещото звено своето станови­
ще по въпроси от съвместна компетентност 
или съгласуват становището, изготвено от 
водещото звено;
в) ръководителят на административното 
звено, изготвило и съгласувало съответния 
документ, задължително го подписва или па­
рафира преди внасянето му за подпис от упра­
вителя, подуправителя, главния секретар или 
ръководителя на териториалното поделение;
г) административни звена, получили доку­
менти с резолюция по въпроси, които не са в 
рамките на техните функции, ги изпращат на 
компетентното административно звено чрез 
деловодната система;
2. субординация:
а) ръководителите на административните 
звена докладват на управителя, главния се­
кретар или ръководителя на териториалното 
поделение въпросите от своята компетент­
ност, както и изпълнението на възложените 
им задачи;
б) ръководителите на административни 
звена или служители, които са пряко подчи­
нени на управителя, докладват на него;
3. взаимна информираност:
а) аналитични доклади, информации, па­
метни бележки и други материали от общ 
характер се предоставят на заинтересуваните 
административни звена;
б) административни звена, получили ин­
формация и материали от компетентността 
и на други звена, съобщават това на заинте­
ресуваните по съответния ред;
4. контрол по изпълнението:
а) общият контрол по изпълнението на 
поставените задачи се осъществява от глав­
ния секретар;
б) ръководителите на административните 
звена осъществяват цялостен контрол върху 
дейността на ръководеното звено, както и по 
изпълнението на задачите, произтичащи от 
функционалната им компетентност.
Чл. 36. В изпълнение на функциите и поста­
вените конкретни задачи административните 
звена изготвят становища, отчети, доклади, 
докладни записки, анализи, програми, концеп­
ции, позиции, информации, паметни бележки, 
проекти на решения по конкретни въпроси, 
вътрешни актове, проекти на нормативни 
актове и други документи.
Чл. 37. (1) Предложения за усъвършенстване 
на организацията и дейността на НОИ, както 
и сигнали за злоупотреби с власт, корупция, 
лошо управление, както и за други незаконо­
съобразни или нецелесъобразни действия или 
бездействия на ръководители и служители на 
НОИ се подават до управителя на института. 
(2) Предложенията и сигналите могат да 
бъдат подадени по електронен път или на 
хартиен носител, лично или чрез упълномо­
щен представител. Подадените предложения 
и сигнали се регистрират по ред, определен 
със заповед на управителя.
(3) Не се образува производство по ано­
нимни предложения и сигнали, както и по 
сигнали, отнасящи се до нарушения, извър­
шени преди повече от две години.
(4) За анонимни предложения и сигнали се 
считат тези, в които не са посочени:
1. трите имена и адрес – за физически лица;
2. наименованието на организацията или 
юридическото лице, изписани на български 
език, седалището и последният посочен в 
съответния регистър адрес на управление и 
електронният му адрес, ако има такъв;
3. предложения и сигнали, които, въпреки 
че съдържат реквизитите по т. 1 – 2, не са под­
писани от автора или от негов представител 
по закон или пълномощие.
 (5) За сигнали, отнасящи се до наруше­
ния, извършени преди повече от две години, 
се считат тези, които се отнасят за факти 
и събития, случили се преди повече от две